Co-fondatorul campaniei "Ice Bucket Challenge" a murit la doar 37 de ani.
El suferea de scleroză laterală amiotrofică. Peste 220 de milioane de dolari au fost strânşi în urma campaniei. "Ice Bucket Challenge" a devenit viral în vara anului 2014.
Patrick Quinn, care suferea de scleroză laterală amiotrofică, a murit la vârsta de 37 de ani, la şapte ani distanţă de la primirea diagnosticului, relatează Reuters.Quinn, născut şi crescut în New York, a fost co-fondatorul campaniei "Ice Bucket Challenge", care a strâns peste 220 de milioane de dolari pentru cercetarea acestei boli.În urma anunţului, o mulţime de mesaje de condoleanţe au apărut pe reţelele de socializare, mulţi exprimându-şi recunoştinţa pentru tot ceea ce a făcut Quinn în sprijinirea persoanelor care suferă de această boală.Trend-ul "Ice Bucket Challenge" a devenit viral pe reţelele de socializare în vara anului 2014. Oamenii se filmau când îşi turnau apă cu gheaţă în cap, provocând la rândul lor alte persoane să facă acest gest şi să doneze bani pentru cercetare.